stanford-oval/wikipedia huggingface dataset:
נבילה אספניולי
פעילות פמיניסטית

אספניולי פעילה במרכז הפמיניסטי "אישה לאישה", מרכז יהודי-ערבי, בו העבירה בשנת 1988 קורסי ריקודי בטן להעלאת מודעות הגוף לנשים. היא נמנית עם המייסדות של "ועד הפעולה בעיניני דיני אישות", הפועל לקידום זכויות האישה ונגד נישואי קטינות ופוליגמיה. היא יסדה עם אחרים את קבוצת "אלבדיל" שפעלה נגד פשעים על רקע "כבוד המשפחה" בחברה הערבית, ופעלה במשך שנים בוועד המנהל של "נשים נגד אלימות". יסדה יחד עם נשים אחרות את "ועד הפעולה למעמד הנשים הפלסטיניות בישראל" שפעל להגשת דו"חות אלטרנטיביים לוועדת האו"ם העוקבת אחרי מילוי האמנה להסרת כל סוגי האפליה נגד נשים. היא גם כתבה חלק מהדו"חות שהוגשו במשך השנים.
בשנת 2010 הקימה במרכז אלטפולה יחד עם ארגונים אחרים את "פרויקט עתידה" (האישה הנושאת ציודה), הפרויקט שוקד לשיפור מעמד האישה בשוק העבודה.
פעילות ציבורית

אספניולי נמנית עם מייסדי מרכז מוסאווא לשוויון זכויות האוכלוסייה הערבית בישראל ובעבר כיהנה כיושבת ראש המרכז. היא פועלת למען זכויות האזרח של המיעוט הערבי במדינת ישראל ולמען השלום בין ישראל לפלסטינים, וזאת על בסיס שתי מדינות ולמען שוויון בין נשים וגברים.
אספניולי הייתה חברת הנהלת "הקרן החדשה לישראל" אשר בה כיהנה כיו"ר ועדת זכויות האדם ובוועד המנהל של "שתיל". כמו כן היא פעילה במפלגת חד"ש.
אספניולי היא מהיוזמות ליצירת קואליציה בין הארגונים למען ההתנדבות "חיראקנו"[דרושה הבהרה] שחברים בה: מרכז א-טופולה, אג'יק - מכון הנגב, מהפך, סדאקה רעות, "אלעאמר" ,"ארגון מנהלי המרכזיים הקהילתיים הערביים" ועוד. מטרתו היא עידוד צעירים וצעירות לאחריות חברתית, מנהיגות והתנדבות במוסדות ציבוריים שונים וחיזוק מעמדן בחברה. היא נבחרה כחברה בוועדה המיעצת של הגיל הרך CGECCD ופעלה למען הקמת קואליציה לקידום החינוך לגיל הרך בחברה הפלסטינית "מושארקה". חברים בה מרכז "אל-טפולה" בנצרת, "בית הילד הערבי" בערערה ובעכו, "אג'יק" בנגב. הקואליציה מקבלת תמיכה מקרן ון ליר ההולנדית.
כמו כן, היא פעילה בקואליציית נשים לשלום. אחרי האינתיפאדה הראשונה, ייסדה עם קבוצת נשים יהודיות וערביות. זוהי קבוצה חיפאית של תנועת המחאה נשים בשחור.
בשנת 2011 נבחרה לאחת ממאה הנשים מעוררות ההשראה של הארגון העולמי Women Deliver לצד הילרי קלינטון ואופרה וינפרי.
פעילות באקדמיה

אספניולי לימדה בקורסים להכנת מחנכות מטפלות והייתה אחראית על תוכנית הדרכה בגני ילדים במרכז הפדגוגי של ארגון נשי עכו "בית הילד הערבי".
היא לימדה בתחום לגיל הרך במכללת אורנים והעבירה קורסים וסדנאות להכנת מחנכות מטפלות במרכז "אל טפולה" בנצרת ו"בית הילד הערבי" בעכו. באוניברסיטת חיפה לימדה קורס בנושא "מעמד האישה בעולם הערבי". היא הוזמנה על ידי ועדת הצנזורה לסרטים ומחזות להרצות על עבודת המאסטר שלה. כמו כן היא עבדה כיועצת אקדמית ב "קולג' אמריקני של חברי העולם" (Friend World College).
במסגרת תפקידה כאשת חינוך וכמנהלת מרכז "אל-טפולה", פרסמה מאמרים וספרים רבים לגיל הרך, ביניהם "חינוך מיני וזהות מינית לגיל הרך" "אלרודה מבנה בורנאמג ופעיליאת" "חדאנאת אלטפל ותנשאתוה" וכמו כן ערכה עם אחרות מחקרים שפורסמו בערבית כמו "מינניות (מושג באפליה מינית) בספרי ילדים" ו"מינניות בספרי לימוד".
על מעמד האישה פרסמה מאמרים רבים וביניהם: "מנהיגות של נשים - איום על הסדר הקיים". במאמריה בנושא מעמד האישה היא מתארת את הקיפוח והדחייה בהם נתקלה כערביה-פלסטינית במפגשה עם החברה היהודית.
פעילות פוליטית ברשימת חד"ש

בהיותה באוניברסיטה, השתתפה בפעילויות פוליטיות רבות בוועד הסטודנטים הערבים- קמפו"ס (קבוצה למעורבות פוליטית וסטודנטיאלית יהודית ערבית) וגם השתתפה בדיונים רבים ומפגשים שונים בנושא שאלת הזהות.
אספניולי נמנית עם הפעילות הוותיקות במפלגת חד"ש בזירה המקומית והארצית. בנובמבר 2012 נבחרה למקום החמישי ברשימתה לכנסת התשע עשרה. זאת במקביל להחלטת חד"ש להבטיח ייצוג נשים בכנסת ה-19 והודעתם של שני העומדים בראש הרשימה, מוחמד ברכה וחנא סוויד, וכן כי יפנו את מקומם לאספניולי ולאיימן עודה כעבור שנתיים מהבחירות. ב-23 באוקטובר 2014 הכריז ח"כ ברכה כי יממש את התחייבותו ב-8 במרץ 2015, הלוא הוא יום האישה הבינלאומי. בעקבות כך אספניולי הייתה עתידה לכהן כחברת כנסת בשנת 2015.
בריאיון לאתר חד"ש הסבירה: "יש צורך שיהיה ייצוג לנשים בכל המרחב הציבורי, כולל הכנסת, כדי שהקול שלהן יישמע גם בה. הייתי רוצה לנסח את הצעות החוק יחד עם נציגי הקבוצות המוחלשות בחברה הישראלית. אני רוצה להיות הקול של קבוצות אלה. הכנסת היא המקום להשמיע קולנו ובקשתנו". אך הקדמת הבחירות לכנסת העשרים סיכלו תוכנית זו והיא לא נכנסה לכנסת.
פרסים ואותות הוקרה

פרס השלום של מדינת אאכן בגרמניה לשנת 2006 . באותה שנה הוזכר שמה בין אלף הנשים המועמדות לפרס נובל לשלום.
נשים מנהיגות בישראל של עיתון גלובס.
פרס מנהיגות נשים של שדולת הנשים בישראל.
בשנת 2011 נבחרה על ידי ארגון "Women Deliver" לאחת ממאה הנשים מעוררות ההשראה ומשפיעות בעולם הסיוע לילדים ולנשים.
הערות שוליים

↑  ג'קי חורי, לצד הילרי ואופרה: פסיכולוגית מנצרת בין מאה המשפיעות בעולם, באתר הארץ, 11 במרץ 2011
↑  www.jensaneya.org
↑   יהונתן ליס, חילופים בכנסת: יו"ר חד"ש פורש, גם ח"כ חסון צפוי לעזוב, באתר הארץ, 25 באוקטובר 2014
↑  לאחר שנתיים, מועצת חד"ש בחרה את ששת המקומות הראשונים.
↑  www.aljabha.org
↑  www.achener\friend spreis.de
↑  ג'קי חורי, לצד הילרי ואופרה: פסיכולוגית מנצרת בין מאה המשפיעות בעולם, באתר הארץ, 11 במרץ 2011
| --- | --- |
בקרת זהויות :  NLI: 987007415073905171  VIAF: 84156675128333582478   WorldCat (עם VIAF): 84156675128333582478
נאן

ערך זה עוסק במאכל הודי מסורתי. אם התכוונתם למשמעות אחרת, ראו .
| --- | --- |

 
 מאכלים
 סוג:  לחם שטוח 
 מטבח:  המטבח ההודי 
 מוצא:  הודו, הרפובליקה העממית של סין 
 מרכיבים עיקריים:  קמח חיטה, יוגורט 
 
ארוחה הודית טיפוסית הכוללת נאן
נאן (בהינדי:  नान, באורדו نان) הוא סוג של לחם שנפוץ בהודו ובשכנותיה שצורתו שטוחה ועגולה. לחם זה דומה לפיתה גדולה ורכה. בצק הנאן עשוי מקמח חיטה ומכינים אותו בטנדורי. במקרים רבים מוסיפים לו תוספות כגון שומשום, שום או מילוי של בשר, ירקות או גבינה. 
את הנאן אופים מקמח חיטה, לרוב קמח לבן, מעט יוגורט ושמרים.
הנאן מהווה תוספת לארוחה ולעיתים מהווה את הארוחה כולה.
ראו גם

צ'פאטי
קולצ'ה
המטבח ההודי
נאן (נהר)

| --- | --- |

 מידע כללי
 אורך:  740 ק"מ
 ספיקה ממוצעת:  472 מ"ק לשנייה
 אגן ניקוז:  57,947 קמ"ר
 גובה מוצא הנהר:  1,240 מטרים
 יובלים:  Lam Wa, Nam Pat, Khlong Tron, Khlong San Thao, Wat Ta Yom River, Wang Thong River, Khwae Noi River, יום, Yang River 
 שפך:  צ'או פראיה 
 מדינות באגן הניקוז:  תאילנד
 
 אען הניקוז של נהר נאן בתוך אגן הניקוז של נהר צ'או פראיה. נאן הוא יובל שמאלי
 
נהר הנאן (בתאית: แม่น้ำน่าน) הוא נהר בתאילנד ואחד מיובליו העיקריים של נהר צ'או פראיה. נהר הנאן סובל מזיהום כבד שנוצר מהפיתוח העירוני במחוזות זרימתו.
גאוגרפיה

מקורו של נהר הנאן הוא ברכס לואנג פרבנג ריינג' המחבר בין לאוס ותאילנד. הוא זורם לאורך המחוזות "נאן", "פיטסנולוק", "פיצ'יט" ו"אוטרדית". בעיר נאקון סאוואן, נפגש נהר זה עם נהר הפינג ומשילובם נוצר נהר צ'או פראיה שזורם דרומה 390 מיילים.
לנהר הנאן יובלים רבים. היובל המרכזי מביניהם הוא הנהר יום שאורכו 787 קילומטרים.
מקש חלונות

מקש חלונות במקלדת עברית - נמצא בין מקש Alt למקש התפריט. שימו לב לעיצוב של סמל ההתחל במקלדת זו - העיצוב תואם את סמל מערכת ההפעלה בתקופת חלונות ויסטה ו-7.
מקש חלונות, הידוע גם בשמות "WinKey", "Win", "מקש ההתחל", "מקש ווינדוס" או "Super Key" הוא מקש במקלדת המחשב, שהוצג לראשונה במקלדת הארגונומית של מיקרוסופט (אנ') בשנת 1994 והפך מאז לסטנדרט בכל מקלדות המחשב האישי שיצאו לאחר מכן. בחלונות, לחיצה על מקש זה מקפיצה את תפריט ההתחל, פעולה היכולה להתבצע גם על ידי צירוף המקשים Ctrl+Esc אם המקלדת חסרה מקש זה.
היסטוריה

הוספת שני מקשי חלונות לרווח שבין מקשי Ctrl ו-Alt, יחד עם הוספת מקש התפריט, סימנה את המעבר מסטנדרט של מקלדות בעלות 101 או 102 מקשים, למקלדות בעלות 104 או 105 מקשים. המקלדות היחידות שמעולם לא נענו לסטנדרט זה היו מקלדות מחשבי מקינטוש תוצרת אפל, בהן היה קיים מאז 1980 מקש בשם Command (מסומן כ-⌘) שהיה ממוקם בין שני המקשים הנ"ל ותפקודו היה דומה אף הוא, ושימש בעיקר כמקש לקיצורי מקלדת, וכן מספר מחשבים מבוססי יוניקס שיוצרו בשנות ה-70 בהם היה קיים מקש בשם Meta.
במקלדות המצויות במחשבים ניידים לרוב יהיה רק מקש חלונות אחד, לרוב בצידה השמאלי של המקלדת. בחלונות 8 (ומאוחר יותר גם בחלונות 8.1), מקש זה שימש לשיגור מסך ההתחל, שהחליף את תפריט ההתחל הקלאסי. כמו כן, מיקרוסופט חייבה יצרניות טאבלטים למקם את מקש ההתחל במקלדת בצורה מאוד ספציפית כדי שיהיו תואמים לגמרי לחלונות 8.
סמל מקש החלונות נקבע על פי תקן משנת 2003 שחייב את כלל יצרניות המקלדות תואמות-חלונות להחליף את הסמל על המקש בהתאם לסמל של מערכת ההפעלה העדכנית המשווקת על ידי מיקרוסופט. כיוון שהסמל השתנה לא מעט פעמים לאורך השנים, בחינת סמל מקש החלונות על מקלדת המחשב היא דרך טובה למדי להעריך את גיל המקלדת.
שימוש בסביבת חלונות

בכל גרסאות חלונות, פרט לחלונות 8 בה הוסר תפריט ההתחל, לחיצה על מקש זה הייתה פותחת את תפריט ההתחל, וכן הייתה מציגה מחדש את שורת המשימות אם המשתמש בחר להסתירה. כאמור לעיל, בחלונות 8, מקש זה היה מציג את מסך ההתחל, אך לא היה מציג את שורת המשימות, לכאורה כיוון שמסך ההתחל כבר לא "קשור" גרפית לשורת המשימות.
בנוסף לכך, ניתן להשתמש במקש זה לטובת קיצורי מקלדת המפעילים תוכנות ושירותים שונים של מערכת ההפעלה בהתאם לקיצור.
שימוש בסביבת חלונות > קיצורי המקלדת בחלונות 95 ו-NT 4.0

Win+D - הצגת שולחן העבודה.
Win+E - פתיחת סייר הקבצים בתצורת "סיור" (הצגת היררכיה של תיקיות בצד החלון)
Win+F- הפעלת אפשרות חיפוש.
Win+M - מזעור כלל החלונות, או הגדלה מחדש של חלונות שמוזערו בצורה זו קודם לכן.
Win+R - פתיחת מסך "הפעלה".
Win+U - פתיחת מסך הנגישות.
Win+Pause/Win+Break - פתיחת מסך מאפייני המחשב (שקולה ללחיצה ימנית על "המחשב שלי" ובחירה ב"מאפיינים").
Win+F1 - פתיחת מסך העזרה של חלונות.
Win+Ctrl+F - פתיחת מסך חיפוש מחשבים ברשת. בחלונות XP והלאה, שימוש במקש זה מחייב תמיכה בActive Directory.
Win+Tab - מעבר בין כפתורים בשורת המשימות. בחלונות ויסטה עד חלונות 8, המקש מתפקד בצורה זהה לAlt+Tab בתצוגת Aero. בחלונות 10 צירוף זה מקפיץ מסך בו ניתן לבחור בין חלונות ובין שולחנות עבודה, וגם לנהל אותם ולקבוע לאיזה שולחן עבודה כל חלון יעבור.
שימוש בסביבת חלונות > קיצורי המקלדת בחלונות 2000

Win+L - נועל את שולחן העבודה.
שימוש בסביבת חלונות > קיצורי המקלדת בחלונות XP

Win+B - בוחר את הסמל הראשון שמופיע באזור ההתראות בשורת המשימות.
Win+L - נועל את שולחן העבודה ומציג את מסך בחירת המשתמשים.
Win+Alt+Enter - פותח את Windows Media Center, בגרסת XP Media Center Edition בלבד.
שימוש בסביבת חלונות > קיצורי המקלדת בחלונות ויסטה

Win+רווח - מציג את הSidebar.
Win+G - בוחר ווידג'ט מתוך ה-Sidebar.
Win+X - מציג מסך שליטה עבור מחשבים ניידים, ממנו אפשר לכוון הגדרות הרלוונטיות למחשב נייד כגון בהירות, שימוש בסוללה וכדומה.
Win+Ctrl+Tab - דומה לWin+Tab רק שתצוגת ה-Aero שמאפשרת לבחור בין מסכים נשארת גם אם המשתמש שחרר את הצירוף.
Win+אחד ממקשי הספרות - מפעיל תוכנה שמוקמה באזור ה"הפעלה מהירה" בשורת המשימות. בחלונות 7 והלאה, הצירוף אחראי על שיגורה של אחת התוכנות שננעצו לשורת המשימות בהתאם לספרה שנבחרה
שימוש בסביבת חלונות > קיצורי המקלדת בחלונות 7

Win+רווח - הפעלת Aero Peek.
Win+P - החלפה בין תצוגות. נפוץ בעיקר אצל משתמשים המחברים מקרן שקופיות לכרטיס המסך של המחשב נוסף על המסך.
Win+חץ למעלה - הגדלת חלון.
Win+חץ למעלה - שחזור כלפי מטה של חלון שהוגדל, או מזעורו.
Win+אחד מהחצים הימני או השמאלי - הצמדת חלון לאחת מפינות המסך. החזקת מקש Shift תזיז את החלון למסך נוסף אם חוברו מספר מסכים למחשב.
Win+T - מעבר בין פריטים בשורת המשימות משמאל לימין (או מימין לשמאל, בהתאם לשפת המערכת). החזקת מקש Shift תעבור בין הפריטים בכיוון ההפוך.
Win+פלוס או Win+מינוס - הגדלה או הקטנה של פריטים במסך באמצעות כלי זכוכית המגדלת. Win+Esc מבטל פעולה זו.
Win+Home - ממזער את כלל החלונות חוץ מהחלון הפעיל.
שימוש בסביבת חלונות > קיצורי המקלדת בחלונות 8

Win+C - פותח את חלונית ה-Charms (חלונית בצד המסך ובה מספר קיצורים כולל כפתור שיגור למסך ההתחל).
Win+F פותח את Charm החיפוש על מנת לחפש קבצים במחשב.
Win+Q פותח את Charm החיפוש על מנת לחפש אפליקציות במחשב.
Win+H פותח את Charm השיתוף.
Win+K פותח את Charm ההתקנים לצורך ניהול מדפסות, סורקים, התקני תצוגה ועוד.
Win+I פותח את מסך ההגדרות.
בחלונות 10 התפקודים של חלק ממקשים אלו עברו לתצורה חלונאית או דרך ה-Action center.
Win+X - פותח תפריט "קישורים מהירים" המכיל פונקציות שימושיות של מערכת ההפעלה, והחל מחלונות 8.1 ואילך, מכיל גם אפשרויות להפעלה מחדש וכיבוי המחשב.
Win+Z - פותח בקר שליטה עבור אפליקציות המשתמשות בעיצוב המחודש (יישומים שנבנו ב-Universal Windows Platform API, נקראו בעבר "יישומי Metro")
Win+Tab - מחליף בין אפליקציות Metro פתוחות.
Win+רווח - מקפיץ תפריט להחלפת שפת הקלט.
Win+Print Screen - שומר צילום מסך לתיקיית צילומי המסך בתיקיית התמונות של המשתמש.
Win+O - נועל את פריסת המסך (לאורך או לרוחב) (חלונות 8.1)
Win+S - פותח את ה- Search Everywhere charm (חלונות 8.1)
Win+V - דפדוף בין התראות. (חלונות 8.1)
שימוש בסביבת חלונות > קיצורי המקלדת בחלונות 10

Win+A - פתיחת מרכז ההתראות (Action center). ניתן לדפדף בין התראות על ידי שימוש בצירוף המקשים Win+V בדומה לחלונות 8.1.
Win+V - הצגת הפריטים השמורים בClipboard.
Win+C - מפעיל את קורטנה.
Win+G - מפעיל את בקרי השליטה של Xbox עבור משחקי מחשב.
Win+Alt+R מקליט את המסך בזמן משחק.
Win+Alt+G מקליט 30 שניות אחרונות בזמן שההקלטה מופעלת.
Win+Alt+T מציג או מסתיר את תצוגת זמן ההקלטה.
Win+PrtScr מצלם את המסך בזמן המשחק לתיקייה ייעודית.
Win+I - פותח את מסך ההגדרות (תחליף ללוח הבקרה)
Win+F - פותח את מסך המשוב, בו ניתן לשלוח משוב למיקרוסופט על פעולה מסוימת במערכת ההפעלה.
Win+Ctrl+D - יוצר שולחן עבודה חדש.
Win+Ctrl+Shift+B - משחרר תצוגה שנתקעה.
Win+Ctrl+F4 - בוחר את שולחן העבודה הפעיל.
Win+Ctrl+חץ ימינה או שמאלה - סיור בין שולחנות עבודה.
Win+נקודה או נקודה פסיק - פותח את תפריט האמוג'ים.
Win+H - פותח את מסך ההכתבה, בו ניתן "להכתיב" בעזרת המיקרופון מלל לתוך תיבת טקסט. (לא נתמך בכל השפות, כולל עברית)
Win+P - פותח הגדרות לתצוגה מרחוק (מקרן או כל התקן אחר, כולל התקני תצוגה אלחוטיים)
שימוש בסביבה שאינה סביבת חלונות

בלינוקס ויוניקס, מקש חלונות נקרא "מקש Super", ומקורו במקש שהיה נמצא במקלדות של מחשבי יוניקס ייעודיים, והחליף את מקש ה-Meta במערכות יוניקס ישנות. עם זאת, רוב סביבות שולחן העבודה הנפוצות עבור מערכות יוניקס מעדיפות להשתמש במקש זה כדי לשגר את תפריט ההתחל שלהן (ב-KDE, XFCE, Cinnamon למשל), או כל מסך דומה אחר, בהתאם לסביבה. (ב-GNOME לדוגמה, מקש חלונות משגר את מסך ה-Activities). חלק מסביבות שולחן העבודה גם יתמכו בקיצורי מקשים בסיסיים הדומים לאלו שבמערכות Windows.
חיבור מקלדת PC למחשב מקינטוש יגרום למקש חלונות לתפקד כמו מקש Command, ולחלופין, חיבור מקלדת מקינטוש למחשב PC המריץ חלונות או לינוקס יגרום למקש ה-Command לתפקד כמו מקש ההתחל.
במערכת Chrome OS המקש מפעיל את אפשרות החיפוש, ובכך הוא מתפקד כמו מקש ה-Search הנמצא במקלדות מחשבים ייעודיים ל-Chrome OS.
הערות שוליים

↑  הכינוי נפוץ במיוחד בסביבת לינוקס. ראו כאן
↑  לא כולל מחשבי מקינטוש.
↑  https://docs.microsoft.com/en-us/previous-versions/windows/hardware/cert-program/windows-hardware-certification-requirements-for-client-and-server-systems?redirectedfrom=MSDN
↑  http://web.archive.org/web/20051013070339/https://winqual.microsoft.com/members/legal_agreements.asp?agreement=LOGO_KEY_LLA_AMENDMENT
נביל זרנדי

| --- | --- |

Early Bahais-1 (cropped)
 לידה:  29 ביולי 1831 זרנד, איראן
 התאבד:  3 בספטמבר 1892 (בגיל 61)
 מדינה:  איראן 
 מקום קבורה:  עכו, ישראל
 השקפה דתית:  הדת הבהאית 
 
נביל אעט'ם זרנדי, מולא מוחמד (בפרסית: ملّا محمد نبیل اعظم زرندی; 29 ביולי 1831 בזרנד, איראן – 3 בספטמבר 1892 בעכו, האימפריה העות'מאנית) היה משורר פרסי בהאי, מורה ומחבר כרוניקה על ההיסטוריה הבאבית, ואחד משליחיו של בהאא אללה.
ביוגרפיה > חייו המוקדמים כמאמין באבי

זרנדי נולד ב-29 ביולי 1831 בזרנד, איראן. בצעירותו היה זרנדי רועה צאן, אך יחד עם זאת קיבל חינוך מסורתי שבמסגרתו למד לקרוא בקוראן. הוא נהג לנסוע יחד עם אביו לעיר  קום שבאיראן, עיר שנחשבת למוקד שיעי חשוב. זרנדי המיר את דתו לדת הבאבית בסביבות שנת 1847, לאחר ששמע במקרה על  הבאב בעת ביקורו בבית דודו בכפר רבאט כרים. לאחר מכן ניסה זרנדי להצטרף למאמינים הבאבים בשיח' טברסי, בקרבת באבול שבמחוז מאזנדראן, אך הגיע מאוחר מדי; במקום התחולל קרב עקוב מדם בין המאמינים הבאבים לשלטון הפרסי, עליו כתב זרנדי בפירוט בספרו מפציעי השחר. משם הגיע זרנדי לעיר טהראן והתמקם באותה המדרסה של מירזא אחמד, המעלה על הכתב של כתבי הבאב.
במהלך שהותו בטהראן פגש זרנדי מאמינים באבים רבים שחיו בעיר או עברו בה, וביניהם בהאא אללה, איתו נפגש לראשונה בשנת 1850, השנה בה הוצא להורג הבאב. בשנים לאחר מכן היה זרנדי מאלו שטענו שהם הדמות המשיחית מנבואותיו של הבאב, אך כשפגש את בהאא אללה בבגדאד מאוחר יותר הוא הסתייג מכך והכיר בו כמנהיגם של הבאבים.
זרנדי סייע רבות לטיפוח האמונה הבאבית ולהרחבת הקהילות הבאביות במחוזות שונים באיראן, ובעקבות פעילות זו הוא נכלא לארבעה חודשים בסאוה, איראן. לאחר מכן, הגיע זרנדי לבגדאד ב-19 ביולי 1858. בשנה זאת, פגש את בהאא אללה שוב והפך לתומך נלהב בו כמנהיג הקהילה הבאבית.
ביוגרפיה > חייו כבהאי

לאחר שהכיר בבהאא אללה כמנהיג הקהילה הבאבית נסע זרנדי ברחבי המזרח התיכון וניסה לשכנע את המנהיגים הבאבים כי בהאא אללה הוא הדמות המשיחית אותה חזה הבאב. בשנת 1863 (1280 בלוח השנה ההיג'רי) הכריז זאת על עצמו בהאא אללה באופן רשמי, כשהוא משתמש באמונה מוסלמית מילינארית שהמשיח יופיע בשנה זו. באותה השנה ללוח השנה ההיג'רי, ו-20 לאחר התגלותו של הבאב, כתב בהאא אללה לזרנדי את "סורת הדם", בה הכריז על עצמו כחזרה (רג'עה) של הבאב.
שתי סורות נוספות שקיבל זרנדי מבהאא אללה נקראו שתיהן סורת אל-חג' ("העלייה לרגל") ובעקבותן היה הראשון שביצע עלייה לרגל לביתו של הבאב בשיראז ב-1866 ולביתו של בהאא אללה בבגדאד ב-1867. ביקורו של זרנדי בשני הבתים הללו סימנו את ההתחלה של חוקי העלייה לרגל שכתב בהאא אללה מאוחר יותר בספרו אל-כתאב אל-אקדס.
בהיותו בח'וראסאן בשנת 1866, סייע זרנדי לבדל את קבוצת מאמיניו של בהאא אללה מהמאמינים הבאבים ומהאזלים, זרם באבי שהחשיב את סובח-י אזל לממשיכו של הבאב, באמצו את ברכת השלום "אללה אבהא" (אללה הוא המפואר מכולם) במקום ברכת השלום "אללה אכבר" (אללה הוא הגדול מכולם) שהייתה מקובלת אצל הבאבים. זאת, כרמז לשמו של בהאא אללה.
בשנת 1868, זרנדי נכלא למשך חודשיים בקהיר ולאחר מכן בכלא אלכסנדריה לכמה חודשים נוספים. זאת בעקבות נסיעתו למצרים, תחת הנחייתו של בהאא אללה, במטרה לשכנע את הח'דיו לשחרר שבעה מאמינים בהאים שנכלאו בקהיר בעקבות הסתה נגדם של הקונסול הפרסי במדינה, מירזא חסן ח'אן. כששוחרר ניסה להצטרף לקהילה המוגלית של בהאא אללה בעכו בסוף 1869, אך מאמיניו של אזל, שעקבו אחריו ממצרים, דיווחו על הגיעו לרשויות במקום ובכך מנעו ממנו את הכניסה לעיר. זרנדי חי תקופה מסוימת במערה בהר כרמל וכן בנצרת עד שהורשה להיכנס לעכו. הוא שהה בעכו וסביבותיה עד לסוף חייו.
ביוגרפיה > מותו

זרנדי הושפע עמוקות ממותו של בהאא אללה בשנת 1892, ובסביבות ה-3 בספטמבר של אותה השנה בחר להטביע את עצמו בים בעכו ובכך לשים קץ לחייו. זרנדי השאיר אחריו פתק, ובו כתב את שנת מותו באמצעות שימוש במילה ערבית אחת – ע'ריק, שפירושה טבוע, וערכה בגימטריה הוא 1310, שנת מותו על פי לוח השנה ההיג'רי.
לפני ששם קץ לחייו, נבחר זרנדי על ידי עבד אלבהאא להכין טקסט לציטוט על קברו של בהאא אללה. זרנדי חיבר טקסט בשם המוכר בשם זיאראת נאמה ("כתב הביקור") המבוסס על ארבעה קטעים שבחר מכתביו של בהאא אללה. טקסט זה מצוטט עד ימינו בקברו של בהאא אללה וכן בקברו של הבאב ובאירועים אחרים.
זרנדי קבור בבית הקברות בעכו.
חיבוריו > שירה

בשירתו, זרנדי כתב רבות על אירועים ההיסטוריים של הבאבים והבהאים, כדוגמת גירושו של בהאא אללה מאדירנה לעכו. זרנדי נהג לשלוח את יצירותיו לבהאים באיראן.
שירו המפורסם ביותר של זרנדי נכתב בסגנון מת'נוי ומגולל את ההיסטורית הבהאית עד שנת 1869, והוא פורסם תחת השם מ'תנוי-י נביל זרנדי בקהיר בשנת 1924. לעומת שירים רבים שכתב בסגנון מת'נוי, רק חלק קטן משיריו בסגנונות אחרים פורסמו. זרנדי היה משורר פורה, ואמונתו החזקה ואהבתו העזה לבהאא אללה ניכרת היטב בשיריו.
חיבוריו > פרוזה

חיבורו החשוב ביותר של זרנדי הוא הספר "מפציעי השחר", שעוסק בעיקרו בסיפורו של הבאב. את הספר כתב זרנדי בעכו בין השנים 1888–1890, וחלקים ממנו נקראו ואושרו על ידי בהאא אללה ועבד אלבהאא. ספר זה תורגם לאנגלית ונערך על ידי שוגי אפנדי, נינו של בהאא אללה. הספר "מפציעי השחר" נחשב להיסטוריה הקדושה של הדת הבהאית, ומאמיניה משתמשים בו ומצטטים ממנו על מנת לחזק טענות שונות. הספר פורסם לראשונה בארצות הברית בשנת 1932, ותורגם לשפות רבות. כתב היד המקורי של הספר נשמר בארכיונים הבהאיים בחיפה.
בנוסף לכך, כתב זרנדי חיבורים בנושאים שונים וביניהם חיבורים בנושא לוח השנה הבאבי-בהאי וחוקי הירושה הבהאים.
לקריאה נוספת

Balyuzi, H.M., Bahá'u'lláh, King of Glory, Oxford: George Ronald, 2000.
Balyuzi, H.M., Eminent Bahá'ís in the time of Bahá'u'lláh, Southampton: The Camelot Press Ltd, 1985.
Taherzadeh, A., The Revelation of Bahá'u'lláh, Volume 1: Baghdad 1853-63, Oxford: George Ronald, 1976.
`Abdu'l-Bahá, Memorials of the Faithful, Wilmette, Illinois: Bahá'í Publishing Trust, 1997.
הערות שוליים

↑  Balyuzi, H.M., Eminent Bahá'ís in the time of Bahá'u'lláh, Southampton: The Camelot Press Ltd, 1985, 268-269.
↑  Juan Cole, "BAHĀʾ-ALLĀH," http://www.iranicaonline.org/articles/baha-allah, 2011.
↑  Balyuzi, H.M., Eminent Bahá'ís in the time of Bahá'u'lláh, Southampton: The Camelot Press Ltd, 1985, 269.
↑  Nabíl-i-Zarandí, Shoghi Effendi (translator) ed., The Dawn-Breakers: Nabíl’s Narrative,  Wilmette, Illinois:  Bahá'í Publishing, 1932, 368-377.
↑  Balyuzi, H.M., Eminent Bahá'ís in the time of Bahá'u'lláh, Southampton: The Camelot Press Ltd, 1985, 268.
↑  Taherzadeh, A., The Revelation of Bahá'u'lláh, Volume 1: Baghdad 1853-63, Oxford: George Ronald, 1976, 203.
↑  Balyuzi, H.M., Eminent Bahá'ís in the time of Bahá'u'lláh, Southampton: The Camelot Press Ltd, 1985, 268.
↑  Vahid Rafati, "NABIL-E AʿẒAM ZARANDI, MOLLĀ MOḤAMMAD," http://www.iranicaonline.org/articles/nabil-zarandi, 2016.
↑  Vahid Rafati, "NABIL-E AʿẒAM ZARANDI, MOLLĀ MOḤAMMAD," http://www.iranicaonline.org/articles/nabil-zarandi, 2016.
↑  Vahid Rafati, "NABIL-E AʿẒAM ZARANDI, MOLLĀ MOḤAMMAD," http://www.iranicaonline.org/articles/nabil-zarandi, 2016.
↑  Vahid Rafati, "NABIL-E AʿẒAM ZARANDI, MOLLĀ MOḤAMMAD," http://www.iranicaonline.org/articles/nabil-zarandi, 2016.
↑  Taherzadeh, A., The Revelation of Bahá'u'lláh, Volume 1: Baghdad 1853-63, Oxford: George Ronald, 1976, 203.
↑  Balyuzi, H.M., Eminent Bahá'ís in the time of Bahá'u'lláh, Southampton: The Camelot Press Ltd, 1985, 268.
↑  Taherzadeh, A., The Revelation of Bahá'u'lláh, Volume 1: Baghdad 1853-63, Oxford: George Ronald, 1976, 202.
↑  Vahid Rafati, "NABIL-E AʿẒAM ZARANDI, MOLLĀ MOḤAMMAD," http://www.iranicaonline.org/articles/nabil-zarandi, 2016.
↑  Vahid Rafati, "NABIL-E AʿẒAM ZARANDI, MOLLĀ MOḤAMMAD," http://www.iranicaonline.org/articles/nabil-zarandi, 2016.
↑  Balyuzi, H.M., Eminent Bahá'ís in the time of Bahá'u'lláh, Southampton: The Camelot Press Ltd, 1985, 268-269.
↑  Vahid Rafati, "NABIL-E AʿẒAM ZARANDI, MOLLĀ MOḤAMMAD," http://www.iranicaonline.org/articles/nabil-zarandi, 2016.
↑  Taherzadeh, A., The Revelation of Bahá'u'lláh, Volume 1: Baghdad 1853-63, Oxford: George Ronald, 1976, 202.
↑  Taherzadeh, A., The Revelation of Bahá'u'lláh, Volume 1: Baghdad 1853-63, Oxford: George Ronald, 1976, 202.
↑  Vahid Rafati, "NABIL-E AʿẒAM ZARANDI, MOLLĀ MOḤAMMAD," http://www.iranicaonline.org/articles/nabil-zarandi, 2016.
↑  Vahid Rafati, "NABIL-E AʿẒAM ZARANDI, MOLLĀ MOḤAMMAD," http://www.iranicaonline.org/articles/nabil-zarandi, 2016.
| --- | --- |
בקרת זהויות :  NLI: 987007445433905171  BIBSYS: 90788521  BNE: XX4663960  GND: 114688427  ISNI: 0000 0001 1021 3550  LCCN: n2001094753  NTA: 203620844  RERO: 02-A013494223  SELIBR: 216452  SUDOC: 227302273  VIAF: 115145970069532250814   WorldCat (עם VIAF): 115145970069532250814
נאמצ'אקס

| --- | --- |
 סוגה:  הנפשה
 מדבבים בעברית:  ערן מור, דניאל מגון, מייה קדוש, איטן גרינברג, צביקה פורמן, שמחה ברבירו, אלדד פריבס, אורלי קטן, ליאור חקון, ניר שמואלי, תהל שהם, גלעד קלטר, גדי לוי, אורלי תגר, אלונה אלכסנדר
 ארץ מקור:  קנדה קנדה
 שפות:  אנגלית (דובב לשפות שונות, כגון עברית)
 מספר עונות:  2
 מספר פרקים:  52
 הפקה
 אורך פרק:  22 דקות
 שידור
 רשת שידור:  YTV
 רשת שידור בישראל:  ערוץ דיסני ישראל
 תקופת שידור מקורית:  7 בינואר 2014 – 1 בדצמבר 2016
 תקופת שידור בישראל:  2014 – 2016
 קישורים חיצוניים
 אתר רשמי
 דף התוכנית ב-IMDb
 
נאמצ'אקס (באנגלית: Numb Chucks) היא סדרת טלוויזיה מונפשת קנדית, אשר שודרה במקור ב-YTV החל מ-7 בינואר 2014. בישראל הסדרה שודרה בדיבוב עברי בערוץ דיסני ישראל החל משנת 2014 עד שנת 2016.
מדבבים

הדיבוב העברי בוים על ידי שרון בורגאוקר, והופק על ידי ענבר שטגר עזרא באולפני דאבי דאב.
| דמות | מדבב/ת באנגלית | מדבב/ת בעברית |
| --- | --- | --- |
| דילוויד | טרי מקגורין | ערן מור |
| פאנגס | לאו אטיה קורי דוראן | דניאל מגון |
| קווילס | ברין מקאולי | מייה קדוש |
| ביופורוד | אנדרו ג'קסון | איטן גרינברג |
| הובס | רוברט טינקלר | צביקה פורמן |
| וודצ'אק מוריס | יוריס ג'רסקי | שמחה ברבירו |
| וודצ'אק מוריס | יוריס ג'רסקי | אלדד פריבס |
| סבתא באטרנאט | ג'ולי למיו | אורלי קטן |
בנוסף דיבבו בגרסה העברית ליאור חקון, ניר שמואלי, תהל שהם, גדי לוי, אורלי תגר, ואלונה אלכסנדר.
ניקולה סטרג'ן

ניקולה סטרג'ן (באנגלית: Nicola Sturgeon; נולדה ב-17 ביולי 1970) היא פוליטיקאית סקוטית שכיהנה כשרה הראשונה של סקוטלנד (אנ') מנובמבר 2014 עד מרץ 2023, האישה הראשונה בתפקיד זה, וחברה בפרלמנט הסקוטי מאז 1999. פעילה בפוליטיקה הסקוטית מטעם ה-SNP ושימשה סגניתו של השר הראשון הקודם אלכס סלמונד מאז בחירתו ב-2007 ועד התפטרותו בעקבות כישלון ההצעה לעצמאות סקוטלנד במשאל העם של 2014.
ביוגרפיה

סטרג'ן היא הגדולה מבין שלוש בנותיהם של רוברט וג'ואן קר סטרג'ן.
ביוגרפיה > לימודים

בשנת 1992 סיימה לימודי משפטים באוניברסיטת גלאזגו ועבדה כעורכת דין בגלאזגו.